Dunajska cesta 21, 1000 Ljubljana T: 01 369 79 40

E: gp.msp@gov.si [www.gov.si](http://www.gov.si)

|  |  |
| --- | --- |
| Številka: 4101-13/2024-2720-62 | |
| Ljubljana, 23. 4. 2025 | |
|  | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| **ZADEVA: Sprememba izhodiščne vrednosti ter podaljšanje in ponovna uvrstitev projekta 2611-17-0908 – Rekonstrukcija s povečanjem pralnice in kuhinje v Domu Danice Vogrinec Maribor v veljavnem Načrtu razvojnih programov 2025 – 2028 – gradivo za obravnavo** | | | |
| **1. Predlog sklepov vlade:** | | | |
| Na podlagi petega odstavka 31. člena Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24in 17/25 – ZFO-1E) je Vlada Republike Slovenije na seji dne………………sprejela naslednji  SKLEP:  V veljavnem Načrtu razvojnih programov 2025–2028 se, v skladu s podatki iz priložene tabele, poveča izhodiščna vrednost ter podaljša in ponovno uvrsti projekt, ki izhaja iz evidenčnega projekta 2611-13-0002 – novogradnje, adaptacije, rekonstrukcije, oprema domov za starostnike in SV zavode, in sicer: 2611-17-0908 – Rekonstrukcija s povečanjem pralnice in kuhinje v Domu Danice Vogrinec Maribor**,** ki spada v skupino projektov, 2611-11-S018 – Izvajanje enovitega sistema dolgotrajne oskrbe.  Številka:  V Ljubljani, dne  Barbara Kolenko Helbl  generalna sekretarka  Prejmeta:   * Ministrstvo za solidarno prihodnost, * Ministrstvo za finance. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
|  | | | |
| **3.a Osebe, odgovorne za strokovno pripravo in usklajenost gradiva:** | | | |
| Ana Černe, generalna sekretarka  mag. Lidija Kodrič Vuk, vodja Službe za investicije | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| / | | | |
| **5. Kratek povzetek gradiva:** | | | |
| Gradivo se nanaša na spremembo izhodiščne vrednosti ter podaljšanje in ponovno uvrstitev projekta v veljavni Načrt razvojnih programov, in sicer za rekonstrukcijo s povečanjem pralnice in kuhinje v Domu Danice Vogrinec Maribor. Izvedba investicije se je že v letu 2020 zaradi ukrepov, povezanih s COVID-19, v času epidemije ustavila, kar je onemogočilo izvajanje del v skladu s sklenjeno pogodbo, posledično pa je to pomenilo zamik tudi pri terminskem planu izvedbe, ki se je podaljšal v leto 2021, ko pa je, zaradi razmer v času epidemije in hkratnih težav pri dobavi materialov, prišlo do zamika izvedbe del v leto 2022. Zaradi nepredvidenih okoliščin pri izvajanju investicije se je rok dokončanja investicije še dodatno zamaknil v leto 2023, zaradi reklamacijskega zahtevka investitorja glede izvedbe estrihov in zahteve po takojšnji odpravi napake, ki ji je izvajalec nasprotoval in je v postopek vključil izvedence ter pravno podporo pa so se celotna dela z odpravo vseh napak zaključila šele v drugi polovici leta 2024. Med izvedbo del je prišlo do spremenjenih okoliščin, posledično pa do spremembe projektne dokumentacije in prilagoditve del. Posledično se je povišala tudi vrednost investicije glede na načrtovano v Investicijskem programu. Ker MDDSZ in ministrstvo za izvedbo investicije nista mogla zagotoviti sredstev, jih je financiral dom s pomočjo kredita. V času epidemije je dom ostal brez likvidnostnih sredstev za poplačevanje stroškov kredita in plačil dobaviteljem, zato se je znašel v nelikvidni situaciji, ki je lahko rešljiva izključno z refundacijo stroškov investicije s strani ministrstva, ki je hkrati zavezanec za gradnjo infrastrukture na področju institucionalnega varstva. Ker se je pokazala možnost, da ministrstvo v letu 2025 zagotovi sredstva za refundacijo strokov investicije, je bila izdelana Novelacija investicijskega projekta. Vrednost investicije po novelaciji investicijskega programa znaša 4.764.239,50 EUR z DDV. Investicija se je začela izvajati v letu 2017, končana je bila v letu 2024, ministrstvo pa bo sredstva refundiralo v letu 2025. Z izvedbo investicije so zagotovljeni zahtevani standardi varne priprave hrane za uporabnike, za dejavnost pranja, likanja in šivanja pa zagotovljeni ustrezni prostori in delovni pogoji za zaposlene. Znižali se bodo tudi stroški vzdrževanja in poraba energije.  Na podlagi Zakona o spremembah in dopolnitvah Zakona o državni upravi (Uradni list RS, št. 18/23) se je z dnem 14. 2. 2023 opravljanje nalog na področju socialnega varstva v delu, ki se nanaša na institucionalno varstvo, preneslo v pristojnost Ministrstva za solidarno prihodnost (v nadaljevanju: ministrstvo). | | | |
| **6. Presoja posledic za:** | | | |
| a) | javnofinančna sredstva nad 40.000 EUR v tekočem in naslednjih treh letih | | **DA**/NE |
| b) | usklajenost slovenskega pravnega reda s pravnim redom Evropske unije | | DA/**NE** |
| c) | administrativne posledice | | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | | DA/**NE** |
| d) | okolje, vključno s prostorskimi in varstvenimi vidiki | | DA/**NE** |
| e) | socialno področje | | DA/**NE** |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | DA/**NE** |
| **7.a Predstavitev ocene finančnih posledic nad 40.000 EUR:**  (Samo če izberete DA pod točko 6.a.) | | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **I. Ocena finančnih posledic, ki niso načrtovane v sprejetem proračunu** | | | | | | | | |
|  | | Tekoče leto (t) | | t + 1 | t + 2 | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) prihodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) odhodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) odhodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  |  | | |  |
| **II. Finančne posledice za državni proračun** | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
| MSP | 2611-17-0908 - Rekonstrukcija s povečanjem pralnice in kuhinje v Domu Danice Vogrinec Maribor | | 231839 -  Program mreže domov za starostnike | | 0 | | | 0 |
|  |  | |  | |  | | |  |
| **SKUPAJ** | | | | | **0** | | | **0** |
| **II.b Manjkajoče pravice porabe bodo zagotovljene s prerazporeditvijo:** | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
| MSP | 2611-13-0002 – Novogradnje, adaptacije, rekonstrukcije, oprema domov za starostnike in SV zavode | | 231839 - Program mreže domov za starostnike | | 2.178.526,67 | | | 0 |
|  |  | |  | |  | | |  |
| **SKUPAJ** | | | | | **2.178.526,67** | | | **0** |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | |
| Novi prihodki | | | Znesek za tekoče leto (t) | | | Znesek za t + 1 | | |
|  | | |  | | |  | | |
| **SKUPAJ** | | |  | | |  | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev** | | | | | | | | |
| **8. Predstavitev sodelovanja z združenji občin:** | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | DA/**NE** | |
| Gradivo (predpis) je bilo poslano v mnenje:   * Skupnosti občin Slovenije SOS: DA/**NE** * Združenju občin Slovenije ZOS: DA/**NE** * Združenju mestnih občin Slovenije ZMOS: DA/**NE**   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | |
| **9. Predstavitev sodelovanja javnosti:** | | | | | | | | |
| Gradivo je bilo predhodno objavljeno na spletni strani predlagatelja: | | | | | | | DA/**NE** | |
| Pri pripravi gradiva sodelovanje javnosti ni potrebno | | | | | | | | |
|  | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | DA/**NE** | |
| **11. Gradivo je uvrščeno v delovni program vlade:** | | | | | | | DA/**NE** | |
| **dr. Luka Omladič**  **državni sekretar**    Priloge:   * + Obrazložitev,   + Predlog Sklepa Vlade RS,   + Obrazec 3: Načrt razvojnih programov,   + Sklep o potrditvi investicijske dokumentacije, 1x. | | | | | | | | |
|  | | | | | | | | |

**OBRAZLOŽITEV**

**Sprememba izhodiščne vrednosti ter podaljšanje in ponovna uvrstitev projekta 2611-17-0908 – Rekonstrukcija s povečanjem pralnice in kuhinje v Domu Danice Vogrinec Maribor**

Dom Danice Vogrinec Maribor (v nadaljevanju: dom) je javni socialnovarstveni zavod, ki ga sestavljajo štiri delovne enote in nudi kapacitete za 809 stanovalcev. Glede na to, da je dom povečeval svoje kapacitete, sta kuhinja in pralnica postali premajhni in sanitarno neustrezni. Obstoječi prostori kuhinje so bili utesnjeni in za kapaciteto doma poddimenzionirani, čiste in nečiste tehnološke poti so se mešale, termična priprava je bila neorganizirana po celotni kuhinji, tehnologija je bila v večini dotrajana in zastarela, skladiščni prostori so bili vlažni in neprimerni, obstoječa oprema ni zadoščala kapacitetam, prezračevanje v kuhinji ni bilo urejeno, v tehnološkem procesu priprave živil pa ni bilo sanitarnih korit za umivanje rok. Opozorila o neustreznosti obstoječega stanja so bila izdana tudi s strani inšpekcijskih služb. Obstoječa pralnica je bila prostorsko utesnjena, ločitev nečistega s čistim delom pralnice ni bila urejena, stroji so bili dotrajani, zastareli in energetsko potratni. Prezračevanje ni bilo urejeno, razporeditev opreme ni ustrezala tehnološkim procesom obdelave perila, prostor za shranjevanje perila je bil neustrezen, regali pa dotrajani in niso več ustrezali higienskim zahtevam.

Namen investicije je prenova in delna dozidava objekta v območju pralnice in kuhinje. Predvidena površina prenovljene pralnice je 554,65 m2 (337,25 m2, rekonstrukcija 217,4 m2) in 61,90 m2 zunanjih površin. Predvidena površina kuhinje in pripadajočih prostorov po prenovi je 1.154,25 m2 (novogradnja 428,70 m21, rekonstrukcija 725,55 m2). Zgrajen bo tudi povezovalni hodnik s skupno površino 127,64 m2. Obstoječi prostori bodo prenovljeni in dozidani skladno z veljavnimi sanitarnimi predpisi in standardi. Urejena bo ločenost umazanega in čistega dela pralnice in zagotovljeni ustrezni prostori za skladiščenje perila, urejeni bosta shramba za živila in hladilnica, ločene čiste in nečiste poti, ločena predpriprava in priprava ter obdelovanje živil. Izvedeno bo ustrezno prezračevanje in posodobljena tehnološka oprema, kar bo zagotavljalo ustrezne delovne pogoje za zaposlene, doseženi pa bodo tudi zahtevani standardi varne priprave hrane za uporabnike.

Z izvedbo investicije bo zagotovljena celodnevna prehrana za stanovalce, malice za zaposlene in priprava kosil, ki jih razvažajo po domovih, skladno z zahtevami sanitarnih predpisov in standardov, za dejavnost pranja, likanja in šivanja pa bodo zagotovljeni ustrezni prostori. Urejeno bo prezračevanje, znižali pa se bodo stroški vzdrževanja in poraba energije.

Na podlagi Zakona o spremembah in dopolnitvah Zakona o državni upravi (Uradni list RS, št. 18/23) se je z dnem 14. 2. 2023 opravljanje nalog na področju socialnega varstva v delu, ki se nanaša na institucionalno varstvo, iz Ministrstva za delo, družino, socialne zadeve in enake možnosti (v nadaljnjem besedilu: MDDSZ) preneslo v pristojnost Ministrstva za solidarno prihodnost (v nadaljnjem besedilu: ministrstvo).

Izvedba investicije se je že v letu 2020 zaradi ukrepov, povezanih s COVID-19, v času epidemije ustavila, kar je onemogočilo izvajanje del v skladu s sklenjeno pogodbo, posledično pa je to pomenilo zamik tudi pri terminskem planu izvedbe, ki se je podaljšal v leto 2021, ko pa je, zaradi razmer v času epidemije in hkratnih težav pri dobavi materialov, prišlo do zamika izvedbe del v leto 2022. Zaradi nepredvidenih okoliščin pri izvajanju investicije (daljši dobavni roki materiala, spremembe projektnih rešitev) se je rok dokončanja investicije še dodatno zamaknil v leto 2023, zaradi reklamacijskega zahtevka investitorja glede izvedbe estrihov in zahteve po takojšnji odpravi napake, ki ji je izvajalec nasprotoval in je v postopek vključil izvedence ter pravno podporo pa so se celotna dela z odpravo vseh napak zaključila šele v drugi polovici leta 2024.

Med izvedbo del je prišlo do spremenjenih okoliščin, posledično pa do spremembe projektne dokumentacije in prilagoditve del. Ob izvajanju prenovitvenih del v pralnici v kleti je bilo ugotovljeno, da je treba dotrajane vodovodne razvodne instalacije temeljito prenoviti oziroma zamenjati in vgraditi nov parni kotel ustrezne kapacitete, ki bo zagotavljal zadostno količino pare za nemoteno delovanje nadgrajene tehnološke opreme. Za zagotovitev funkcionalnosti prenovljenega objekta je bilo treba ob pralnici izvesti dodatni usedalnik za zagotavljanje ustreznih parametrov odpadne tehnološke vode, prestaviti komunalno infrastrukturo, ki je bila odkrita ob globinskem izkopu na območju novega prizidka kuhinje ter prilagoditi informacijsko tehnologijo pralnice. Posledično se je povišala tudi vrednost investicije glede na načrtovano v Investicijskem programu, ki je tako znašala 4.764.239,50 EUR.

Ker MDDSZ in ministrstvo za izvedbo investicije nista mogla zagotoviti sredstev, jih je financiral dom s pomočjo kredita. V času epidemije je dom ostal brez likvidnostnih sredstev za poplačevanje stroškov kredita in plačil dobaviteljem, zato se je znašel v nelikvidni situaciji, ki je lahko rešljiva izključno z refundacijo stroškov investicije s strani ministrstva, ki je hkrati zavezanec za gradnjo infrastrukture na področju institucionalnega varstva.

Na podlagi predhodno navedenega in ker se je pokazala možnost, da ministrstvo v letu 2025 zagotovi sredstva za refundacijo strokov investicije, je bila izdelana Novelacija investicijskega projekta »Rekonstrukcija s povečanjem pralnice in kuhinje v Domu Danice Vogrinec Maribor«, ki je bila dne 11. 4. 2025 potrjena s sklepom št. 411-17/2025-2720-4.

Izhodiščna vrednost projekta po investicijskem programu je znašala 3.771.342,00 EUR.

Z novelacijo investicijskega programa se vrednost projekta povečuje za 992.897,20 EUR oziroma 26,33 %, nova izhodiščna vrednost projekta pa tako znaša 4.764.239,50 EUR. Spreminja se tudi dinamika izvedbe in financiranja projekta.

Sredstva za investicijo bodo zagotovljena na naslednji način:

* MDDSZ v višini 2.577.822,29 EUR, od tega
  + 1.000.000,00 EUR v letu 2018
  + 500.000,00 EUR v letu 2019
  + 1.077.822,29 EUR v letu 2020
* MSP v višini 2.178.526,67 EUR v letu 2025
* dom v višini 7.890,54 EUR v letu 2017

Priprave na investicijo so se začele v letu 2017, sama investicija pa se izvaja do leta 2025.

**PREDLOG SKLEPA VLADE**

Številka:

Ljubljana, dne

Na podlagi petega odstavka 31. člena Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24in 17/25 – ZFO-1E) je Vlada Republike Slovenije na seji dne………………sprejela naslednji

SKLEP:

V veljavnem Načrtu razvojnih programov 2025–2028 se, v skladu s podatki iz priložene tabele, poveča izhodiščna vrednost ter podaljša in ponovno uvrsti projekt, ki izhaja iz evidenčnega projekta 2611-13-0002 – novogradnje, adaptacije, rekonstrukcije, oprema domov za starostnike in SV zavode, in sicer: 2611-17-0908 – Rekonstrukcija s povečanjem pralnice in kuhinje v Domu Danice Vogrinec Maribor**,** ki spada v skupino projektov, 2611-11-S018 – Izvajanje enovitega sistema dolgotrajne oskrbe.

Barbara Kolenko Helbl

generalna sekretarka

Prejmeta:

* Ministrstvo za solidarno prihodnost,
* Ministrstvo za finance.